ຂີ້ເຖົ່າພູໄຟຈາກ Chile ຍັງກະທົບຕໍ່ ການເດີນທາງ ທາງອາກາດ ໃນອອສເຕຣເລຍ
ສາຍ​ການບິນ​ໃຫຍ່​ຂອງອອສເຕຣເລຍ ຄືສາຍການບິນ​ Qantas ​ໄດ້ຍົກເລີກ ທຸກຖ້ຽວບິນໄປ​ຍັງແລະອອກຈາກ Sydney, Melbourne ແລະ Canberra.
ລັດຖະມົນຕີກະຊວງຂົນສົ່ງຂອງອອສເຕຣເລຍກ່າວວ່າ ສະໜາມບິນທີ່ສຳຄັນຂອງ ປະເທດ 3 ແຫ່ງອາດຈະໄດ້ຮັບຄວາມກະທົບກະເທືອນໃນໄລຍະສອງສາມມື້ຂ້າງ ໜ້ານີ້ ຍ້ອນເຝື້ອຂີ້ເຖົ່າພູໄຟຈາກປະເທດ Chile ປິວກັບຄືນມາອີກ ທ່ານ Anthony Albanesse ກ່າວຕໍ່ພວກນັກຂ່າວໃນວັນອັງຄານມື້ນີ້ ພວກນັກພະ ຍາກອນອາກາດເວົ້າວ່າ ເມືອງ Adelaide, ກຸງ Canberra, ນະຄອນ Melbourne ແລະນະຄອນ Sydney ຈະໄດ້ຮັບຄວາມກະທົບກະເທືອນໃນໄລຍະ 1 ຫາ 2 ມື້ຂ້າງ ໜ້ານີ້ ຫົວໜ້າສູນກາງໃຫ້ຄຳແນະນຳກ່ຽວກັບເຝື້ອຂີ້ເຖົ່າພູໄຟທີ່ນະຄອນ Darwin ກ່າວວ່າ ເຝື້ອພູໄຟດັ່ງກ່າວຈະເຄື່ອນເຂົ້າປົກຄຸມພາກໃຕ້ອອສເຕຣ ເລຍໃນວັນພຸດ ມື້ອື່ນນີ້ ສາຍການບິນໃຫຍ່ຂອງປະເທດຄືສາຍການບິນ Qantas ໄດ້ຍົກເລີກທຸກຖ້ຽວບິນ ໄປຍັງແລະອອກຈາກນະຄອນ Sydney ນະຄອນ Melbourne ແລະນະຄອນຫຼວງ Canberra ສຳລັບວັນພຸດມື້ອື່ນ ຫຼັງຈາກໄດ້ມີການໂຈະຖ້ຽວບິນພາຍໃນປະເທດ ຈຳນວນນຶ່ງໃນວັນອັງຄານມື້ນີ້ ນອກນັ້ນ ສາຍການບິນ Qantas ຍັງຍົກເລີກຖ້ຽວບິນ 6 ຖ້ຽວຈາກ Sydney ສູ່ New Zealand ນີ້ແມ່ນຄັ້ງທີ່ 2 ໃນຮອບສອງອາທິດ ທີ່ຖ້ຽວບິນທັງພາຍໃນແລະນອກປະເທດຂອງ ອອສເຕຣເລຍ ໄດ້ຖືກລົບກວນຈາກເຝື້ອຂີ້ເຖົ່າພູໄຟ Puyehue Cordon Caulle ຂອງ Chile ທີ່ໄດ້ລະເບີດຂຶ້ນໃນວັນທີ 4 ເດືອນມິຖຸນາຜ່ານມານັ້ນ ທ້ອງຟ້າຂອງ ອອສເຕຣເລຍໂປ່ງໃສໃນທ້າຍອາທິດທີ່ແລ້ວນີ້ ຫຼັງຈາກນັ້ນ ຂີ້ເຖົ່າພູໄຟກໍໄດ້ພັດໄປ ອ້ອມໂລກແລະຄືນມາສູ່ ອອສເຕຣເລຍ ອີກຄັ້ງນຶ່ງ